stanford-oval/wikipedia huggingface dataset:
21. huhtikuuta
Aiheesta muualla

Kuvia tai muita tiedostoja aiheesta 21. huhtikuuta Wikimedia Commonsissa
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Solmisaatio

Solmisaatio on säveltavujen käyttöä sävelten niminä. Solmisaatiossa ei oteta kantaa sävelten absoluuttiseen korkeuteen, vaan ainoastaan sävelten keskinäisillä korkeuseroilla on merkitystä. Täten esimerkiksi sama laulu voidaan laulaa monelta eri korkeudelta samoilla solmisaatiotavuilla.
Solmisaation kehitti Guido Arezzolainen eli Guido Aretino 1000-luvulla.
Länsimaisessa musiikissa yleisen diatonisen sävelasteikon solmisaatiotavut ovat tavallisimmin do, re, mi, fa, so, la, si, do Aikaisemmin käytettiin do-tavun sijasta nimeä ut.
Solmisaatiotavut (paitsi si) ovat peräisin keskiaikaisen, Johannes Kastajan kunniaksi sävelletyn hymnin Ut queant laxis säkeiden alkutavuista, paitsi muita myöhemmin käyttöön tullut si, joka johtuu viimeisen säkeen sanojen alkukirjaimista. Tämän hymnin kuusi ensimmäistä säettä alkavat duuriasteikon kuudelta ensimmäiseltä säveleltä (samaan tapaan kuin musikaalin The Sound of Music laulussa Do Re Mi). Hymnin latinankieliset sanat ovat:
Myöhemmin on ut useimmiten vaihdettu helpommin laulettavaksi tavuksi do. Nykyään käytetään  tavujen sol ja si asemesta joskus muotoja so ja ti.
Varsinkin romaanisissa kielissä kuten ranskassa ja italiassa, mutta myös esimerkiksi turkissa käytetään solmisaatiotavuja myös sävelten absoluuttisen korkeuden osoittavina niminä, jolloin ut tai do = C, re = D, mi = E jne.
Aiheesta muualla

Kuvia tai muita tiedostoja aiheesta Solmisaatio Wikimedia Commonsissa
Cunard Line

| Cunard Line |
| --- | --- |

Perustettu:  1840
Toimitusjohtaja:  Peter Shanks
Kotipaikka:  Southampton, Yhdistynyt kuningaskunta
Toiminta-alue:  Atlantin valtameri Välimeri risteilyt eri puolilla maailmaa
Toimiala:  matkailu
Emoyhtiö:  Carnival Corporation & plc
Kotisivu:  cunard.co.uk
Infobox OKVirheellinen NIMI-arvo: 
Cunard Line (entinen Cunard White Star Line) on brittiläinen laivanvarustamo, joka liikennöi Ison-Britannian ja Pohjois-Amerikan välillä.
Cunard Linen päämaja sijaitsee Santa Claritassa, Kaliforniassa, Yhdysvalloissa ja Lontoossa Isossa-Britanniassa. Princess Cruisesilla on samassa rakennuksessa päämaja.
Historia

Cunard Line perustettiin vuonna 1839 kanadalaisen laivamagnaatin Samuel Cunardin johdolla. Aluksi yrityksen nimi oli British and North American Royal Mail Steam Packet Company. Yhtiö sai luvan postin kuljetukseen Ison-Britannian ja Pohjois-Amerikan välillä, minkä vuoksi sen laivat saivat liittää nimensä eteen tunnuksen RMS (Royal Mail Steamship). Yhtiön ensimmäiset laivat olivat höyrysiipiratasalukset Britannia, Acadia, Caledonia ja Columbia. Yhtiön laivat kuljettivat 1850-luvulla hevosia Krimin sotaan, ja 1870-luvulla sen laivoissa oli ensimmäiset vesiklosetit. Vuonna 1878 yhtiö vaihtoi nimekseen Cunard Steamships Limited. Cunard kuljetti suuren siirtolaisuuden aikana 1880-luvulla laivoillaan yli miljoona siirtolaista Yhdysvaltoihin.
Vuonna 1934 Cunard Line ja sen kilpailija White Star Line yhdistyivät. Fuusion tuloksena syntyi Cunard-White Star Limited, josta Cunard Line omisti 62 % ja White Star Line 38 %. Vuonna 1947 Cunard Line osti White Star Linen osuuden, ja 31. joulukuuta 1949 Cunard Line osti hallintaansa sekä White Star Linen toiminnan että sijoitukset. Tämän jälkeen varustamon nimi muutettiin takaisin Cunard Lineksi.
Cunard Line alkoi kärsiä tappioita 1950-luvulla, kun Atlantin yli ryhdyttiin matkustamaan lentokoneilla. 1900-luvun lopussa yhtiön liikennettä Atlantilla hoiti lähinnä vain Queen Elizabeth 2 (QE2). Vuonna 2004 Queen Elizabeth 2 siirtyi risteilykäyttöön, ja Atlantin reitillä alkoi liikennöidä RMS Queen Mary 2 (QM2). Queen Mary 2 oli maailman suurin valtamerilaiva, kunnes vuonna 2006 valmistui Freedom of the Seas, josta tuli vuorostaan maailman suurin valtamerilaiva.
Cunard Line on nykyisin osa Carnival Corporation & Plc -yhtiötä.
Cunard Linen aluksia > Käytössä

M/S Queen Victoria
RMS Queen Mary 2 (QM2)
M/S Queen Elizabeth
M/S Queen Anne
Cunard Linen aluksia > Entisiä laivoja

RMS Alaunia
RMS Albania
RMS Albania
RMS Andania
RMS Antonia
RMS Aquitania
RMS Ascania
RMS Ascania
RMS Aurania
RMS Berengaria
RMS Britannia
RMS Britannic
RMS Campania
RMS Carinthia
RMS Carinthia
RMS Carmania
RMS Caronia
RMS Carpathia
MS Cunard Adventurer
MS Cunard Ambassador
MS Cunard Countess
MS Cunard Princess
RMS Etruria
RMS Franconia
RMS Laconia
RMS Laconia
RMS Lancastria
RMS Lucania
RMS Lusitania
RMS Majestic
RMS Mauretania
RMS Mauretania
RMS Olympic (Titanicin sisaralus)
SS Orduna
RMS Parthia
RMS Queen Elizabeth
Queen Elizabeth 2
RMS Queen Mary
MS Royal Viking Sun
MS Sagafjord
RMS Samaria
RMS Saxonia
RMS Scythia
SS Servia
RMS Sylvania
RMS Umbria
SS Unicorn
MS Vistafjord
Aiheesta muualla

Cunard sata vuotta valtavesillä, Helsingin Sanomat, 17.04.1938, nro 103, s. 33, Kansalliskirjaston digitaaliset aineistot
Wikimedia Commonsissa on kuvia tai muita tiedostoja aiheesta .
Postikortti vuodelta 1912 näyttää siirtolaiskuljetuksissa käytetyn Cunard Linen Aquitania-höyrylaivan poikkileikkauksen
16. helmikuuta

16. helmikuuta on gregoriaanisen kalenterin mukaan vuoden 47. päivä. Vuodesta on jäljellä 318 päivää (karkausvuonna 319 päivää).
Nimipäivät

suomalainen kalenteri: Kai, Kaius
suomenruotsalainen kalenteri: Kaj
ortodoksinen kalenteri: Vilkko
pohjoissaamenkielinen kalenteri: Gáiju
vanhemmissa kalentereissa: Honoratus, Julia, Juliaana, Juliana, Julius, Manno
Tapahtumia

1831 – Suomalaisen Kirjallisuuden Seura perustettiin.
1899 – Ranskan tasavallan presidentti Félix Faure kuoli virassaan (huhujen mukaan kesken rakastajattarensa Marguerite Steinheilin suorittaman oraaliseksin).
1918 – Liettua julistautui itsenäiseksi sekä Venäjästä että Saksasta.
1923 – Howard Carter avasi faarao Tutankhamonin hautakammion ja näki Tutankhamonin sarkofagin.
1925 – Lauri Kristian Relander valittiin Suomen presidentiksi. Tuolloisen lain mukaan valitsijamiesten kokous pidettiin normaalisti 15. helmikuuta, mutta sen sattuessa sunnuntaiksi, kuten vuosina 1925 ja 1931, päivää myöhemmin.
1931 – Pehr Evind Svinhufvud valittiin Suomen presidentiksi.
1936 – Yrjö Väisälä löysi asteroidit 1391 Carelian ja 1454 Kalevalan.
1937 – Wallace Carothersille myönnettiin patentti nailonista.
1938 – Yrjö Väisälä löysi asteroidit 1448 Lindbladian ja 1479 Inkerin.
1944 – Helsingin suurpommitukset: toinen suurpommitusyö.
1946 – Yhdysvaltain armeija julkaisi lehdistötiedotteen ENIACista, maailman ensimmäisestä elektronisesta yleiskäyttöisestä tietokoneesta.
1959 – Fidel Castrosta tuli Kuuban pääministeri sen jälkeen, kun presidentti Fulgencio Batista oli syösty vallasta 1. tammikuuta.
1962 – Pohjanmerellä oli voimakas myrsky ja Suomessa kova lumipyry. Myrskyn nostattamassa tulvassa Hampurissa hukkui yli 300 ihmistä ja tuhannet menettivät kotinsa.
1978 – Ensimmäinen BBS-järjestelmä otettiin käyttöön Yhdysvalloissa.
1978 – Suomen markka devalvoitiin kolmannen kerran vajaan vuoden kuluessa, 8 %.
1983 – Australian kaikkien aikojen eniten uhreja vaatineissa pensaspaloissa kuoli Victoriassa ja Etelä-Australiassa 71 ihmistä.
1989 – Pan Amin lennon 103 lento-onnettomuustutkijat ilmoittivat, että onnettomuuden syynä oli ollut radionauhuriin kätketty pommi.
1998 – China Airlinesin Airbus A300-622R syöksyi maahan laskeutumisen yhteydessä Taipeissa, 203 ihmistä sai surmansa, joista kuusi maassa.
2005 – Kioton ilmastosopimus astui voimaan Venäjän ratifioitua sen.
Venäjän vapaaehtoisjoukot

| Venäjän vapaaehtoisjoukot Русский добровольческий корпус |
| --- | --- |
 Tunnus
 Lippu
Toiminnassa:  Elokuu 2022–
Valtio:   Ukraina
Rooli:  vapaaehtoisjoukot
Sodat ja taistelut:  Venäjän hyökkäys Ukrainaan 2022–
Venäjän vapaaehtoisjoukot (RDK) on (ven. Русский добровольческий корпус, РДК) on etnisten venäläisten muodostama Ukrainan sotilastiedustelun (HUR) alainen erikoisyksikkö, jonka tavoitteena on Vladimir Putin johtaman Venäjän hallinnon syrjäyttäminen.
RDK on Vapaan Venäjän legioonan ohella toisiksi merkittävin Ukrainan asevoimien Venäjän kansalaisista koostuva yksikkö. Ainoana ei-venäläisenä RDK:n riveissä sotii yksi suomalainen.
Jäsenet

Ysikkö ilmoitti perustamisestaan elokuussa 2022 Telegram-kanavalla. Perustaja Denis Kapustin, joka käyttää nimeä Denis "White Rex" Nikitin, on entinen vapaaottelija ja äärioikeistoaktiivi, joka on rakentanut Britanniasta Itä-Eurooppaan ulottuvan valkoista nationalismia edustavan vapaaottelujärjestön. Hän asui useita vuosia Saksassa. Anti-Defamation League pitää häntä uusnatsina.
Kapustin muutti lapsena Moskovasta Saksaan, jossa hän asui Kölnissä. Hän sai kyseenalaista mainetta jalkapallohuligaanina ennen muuttamistaan Ukrainaan.
Kapustin vetosi jo huhtikuussa 2022 Venäjän hyökättyä Ukrainaan valkoisiin nationalisteihin eri maissa ja kehotti heitä taistelemaan Putinia vastaan, koska hänen mukaansa Venäjästä on tullut poliisivaltio. Toisaalta Kapustin arvosteli myös Ukrainan presidentti Volodymyr Zelenskyia juutalaiseksi ja vahingoillisimpien liberaalien arvojen kannattajaksi, mutta piti Putinia pahempana. Kapustinin mukaan Putin ja kätyrinsä tuhoavat venäläiset etnisenä ryhmänä ja korvaavat venäläisyyden poliittisella konseptilla.
Muista järjestön jäsenistä Aleksandr Skatškov pidettiin Ukrainassa 2020 hänen myytyään Christchurchin ampujan manifestin käännöstä ja Aleksei Levkin on Wotanjugend-nimisen järjestön perustaja, joka järjesti Moskovassa 2012 ja Kiovassa 2014–2019 Kansallissosialistinen black metal -festivaalia.
Levkin kuvasi 2019 itseään Azov-liikkeen katupartion Kansallisen militian ideologiseksi johtajaksi. Hän esiintyi myös NSBM-yhtyeessä М8Л8ТХ.
Kapustinin mukaan järjestö ei ole ikinä salannut näkymyksiään, vaan on oikeistolainen, konservatiivinen, sotilaallinen ja puolipoliittinen järjestö.
Järjestö on kuvannut itseään Ukrainan asevoimien vapaaehtoisosastoksi.
Ukrainan edustajien mukaan se on itsenäinen, eivätkä Ukrainan asevoimat osallistu operaatioihin Venäjän alueella.
Ukrainalaisten lähteiden mukaan Venäjän vapaaehtoisjoukot koostuu vapaaehtoisista venäläisistä oikeistolaisista, jotka olivat taistelleet Ukrainassa jo vuodesta 2014 Azov-pataljoonassa ja muissa joukoissa ja kuuluivat Ukrainan aluepuolustusjoukkoihin.
Toiminta

järjestö yhdistyi elokuussa 2022 Irpinissä Ilja Ponomarjovin Tasavaltalaisarmeijan ja Vapaan Venäjän legioonan -järjestöjen kanssa.
Järjestö toteutti 2. maaliskuuta 2023 hyökkäyksen Brjanskin alueen rajakyliin
Ljubetšane (Любечане) ja  Sušany (Сушаны). Alueen kuvernööri Aleksandr Bogomazin mukaan ryhmä ampui siviiliautoa ja tappoi kaksi aikuista ja haavoitti 11-vuotiasta lasta. Joukko julkaisi kaksi lyhyttä videota, joissa toinen oli kuvattu Ljubetšanen terveysaseman ulkopuolella.
Ukrainan viranomaiset kielsivät Ukrainan osallisuuden. Ukrainan presidentin avustaja Myh’ailo Podoljak väitti sitä venäläisten partisaanien teoksi. Ukrainan sotilastiedustelun puhemiehen Andri Jusovin mukaan kyseessä olivat Putinia vastaan taistelevat venäläiset kapinalliset.
22. toukokuuta 2023 ryhmä hyökkäsi Graivoronin kaupungin läheiselle raja-asemalle Vapaan Venäjän legioonaa -joukon kanssa.  Ilja Ponomarjov esiintui joukkojen johtajana.
12. maaliskuuta 2024 hyökkäyksessä oli mukana myös Siperian pataljoona -niminen ryhmä.
Kevin

| Kevin |
| --- | --- |
Nimipäivä:   
– suomenkielinen:  7. marraskuuta
– ruotsinkielinen:  7. marraskuuta
– ortodoksinen:  –
Muunnelmia:  –
Vastineita eri kielissä:  Kévin
Nimen alkuperä:  muinaisirlantilainen Cóemgein
Infobox OKNimi-testi OK: 
Kevin on miehen etunimi. Se on englantilainen muunnelma muinaisirlantilaista nimestä Cóemgein, joka on yhdistetty ystävällistä, kohteliasta tai jaloluontoista tarkoittavasta sanasta céem sekä syntymää tarkoittavasta sanasta gein. Nimen on tehnyt tunnetuksi 500-luvulla elänyt Glendaloughin luostarin perustaja Pyhä Caoimhín, joka on myös Dublinin suojeluspyhimys. Irlannin ulkopuolella nimi on yleistynyt vasta 1900-luvulla.
Suomessa nimi Kevin oli vuoden 2019 loppuun mennessä annettu noin 2 380 miehelle sekä muutamalle naiselle. Suurin osa heistä on syntynyt vuoden 1980 jälkeen, eikä nimeä ole annettu kenellekään ennen vuotta 1920.  Kevinin nimipäivä on suomen­ruotsalaisen ja vuodesta 2025 lähtien myös suomenkielisen kalenterin mukaan 7. marraskuuta.
Kuvitteellisia Kevinejä

Kevin McCallister, päähenkilö elokuvassa Yksin kotona
Kevin, elokuvassa Kylmää kyytiä Alaskassa
Kevin, Lionel Shriverin romaanissa Poikani Kevin ja siihen perustuvassa Lynne Ramsayn ohjaamassa samannimisessä elokuvassa
Aiheesta muualla

Kuvia tai muita tiedostoja aiheesta Kevin Wikimedia Commonsissa
Svjatoslav I

Maalaus Svjatoslavista.
Svjatoslav I (s. 942 – k. maaliskuu 972) (ukr. Святослав Ігорович, ven. Святослав Игоревич) oli Kiovan Rusin ruhtinas vuodesta 962 kuolemaansa asti vuoteen 972. Hänestä tuli ruhtinas hänen isänsä kuoltua. Hänen varsinainen valtakautensa alkoi hänen äitinsä Olgan luovuttua vallasta. Svjatoslav pysyi koko elämänsä pakanana, vaikka hänen äitinsä oli omaksunut kristinuskon.
Svjatoslavin ensimmäinen teko oli hävittää heikentyneen kasaarivallan tukikohta Sarkel Donin varrelta. Tämän seurauksena hän pystyi alistamaan vjatitsien heimon Donista ja Okajoen laaksosta. Vuonna 968 kasaarien alaiset petsenegit tekivät rajun hyökkäyksen Kiovaan. Svjatoslav kosti tämän tuhoamalla Kasaarien pääkaupungin Itilin ja hajotti koko kasaarivaltion. Bysantin keisari Nikeforos II Fokas pyysi apua Svajatoslavilta vuonna 969 tuhotakseen voimistuneen Bulgarian. Svjatoslav suostui antamaan apua ja ihastui Tonavaan, niin että aikoi siirtää valtakunnan keskuksen sinne. Bysantin keisarinvaihdoksen hämmingeissä hän lähti ryöstämään myös Bysantin alueita Tonavan eteläpuolelta, kunnes keisari Johannes I Tzimiskes päihitti hänet vuonna 971. Svjatoslav joutui palaamaan kotiin, mutta matkalla petsenegit surmasivat hänet vuonna 972.
Svjatoslavin kuoltua maa jaettiin kolmen pojan kesken. Vanhin Jaropolk sai Kiovan ja Etelä-venäjän. Lisäksi hän sai yliruhtinaan aseman. Toiseksi vanhin, Oleg, sai drevljaanien maan ja nuorimmasta, Vladimirista, tuli Novgorodin käskynhaltija.
Svjatoslav oli ensimmäinen Kiovan ruhtinas, jonka nimi ei ollut skandinaavitaustainen. Tämä heijastelee rusien eli Venäjälle ja Ukrainaan asettuneiden viikinkien slaavilaistumista.
Mustaeväkikla

| Mustaeväkikla |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Cichliformes
Heimo::  Kirjoahvenet Cichlidae
Suku::  Cichla
Laji::  nigromaculata
Kaksiosainen nimi
 Cichla nigromaculata  Jardine & Schomburgk, 1843 
Katso myös
   Mustaeväkikla Commonsissa 
Infobox OKVirheellinen NIMI-arvo: 
Mustaeväkikla (Cichla nigromaculata) on kirjoahventen (Cichlidae) heimoon kuuluva makeissa vesissä elävä kalalaji.
Mustaeväkikla voi kasvaa korkeintaan 26,3 senttimetrin mittaiseksi. Se voidaan sekoittaa sukulaiseensa keltakiklaan (Cichla orinocensis). Lajit voidaan kuitenkin erottaa toisistaan selän alueella olevista mustista täplistä, joita ei keltakiklalla ole. Lajia tavataan Rio Negro-, Orinoco- ja Casiquiare-joista Brasiliasta ja Venezuelasta. Sillä on kylkiviivalla 75–85 suomua.
Suomen asema

Suomen asema (ven. Финля́ндский вокза́л, Finljandski vokzal) on yksi Pietarin kaupungin viidestä suuresta matkustajarautatieasemasta. Se sijaitsee Leninin aukiolla Nevan pohjoisrannalla kaupungin keskustan tuntumassa.
Suomen asemalta liikennöivät Karjalankannaksen paikallisjunat sekä pikajunat Viipuriin ja Käkisalmeen. Suomen asema on saanut nimensä siitä, että se on Venäjän ja Suomen (Pietarin ja Helsingin) välisen kansainvälisen matkustajaliikenteen pääteasema. Alun perin se oli Suomen Valtionrautateiden liikennöimä ja omistama asema vuoteen 1920, jolloin se ratapohjineen Suomen rajalta Pietariin luovutettiin Tarton rauhansopimuksessa Neuvosto-Venäjälle. Vuosina 2010–2022 reitillä liikennöi Allegro-suurnopeusjuna, joka taittoi matkan 3 tunnissa ja 27 minuutissa, kun Pasilan aseman pysähdykset karsittiin maaliskuun 2016 lopulla.
Asemarakennus

Asema valmistui vuonna 1870 Riihimäki–Pietari-radan pääteasemaksi. Alkuperäisen asemarakennuksen on suunnitellut arkkitehti Pjotr Kupinski. Alun perin rakennuksessa oli erilliset tilat keisarin perheen käyttöön.
Vuosina 1955–1960 rakennettu uusi asemarakennus otettiin käyttöön 4. kesäkuuta 1960. Monumentaalinen, selkeä ja lakoninen rakennus edustaa Stalinin kuoleman jälkeistä funktionalismia, jossa on palattu 1930-luvun modernisoituihin uusklassisiin muotoihin. Nevalle avautuvaa pääjulkisivua hallitsee lasitettujen syvennysten leikkaama yksinkertainen pylväikkö. Syvennysten yläosaa koristavat vallankumoustapahtumia esittävät veistosryhmät. Pietarin perinteistä arkkitehtuuria heijastaa terävään huippuun päättyvä lasitettu kellotorni.
Aseman länsisiipeen on sisällytetty osa vanhasta asemarakennuksesta. Länsisiivessä on myös Ploštšad Leninan metroaseman sisäänkäynti. Metroaseman toinen sisäänkäynti avautuu Botkininkadulle, jolla sijaitsee Suomen rautatien työntekijöitä varten vuosina 1907–1908 rakennettu, Frithiof Mieritzin ja Ivan Gerasimovin suunnittelema jugendtyylinen asuinkompleksi (Botkininkatu 1). Vanhemmat, insinööri Aleksandr Gešvendin 1880-luvulla rakentamat rautatieläisten asuintalot sijaitsevat aseman itäpuolella (Komsomolinkatu 35).
Historia

Suomen rautatieasema on yksi lokakuun vallankumouksen muistomerkeistä. Vladimir Lenin saapui junalla asemalle 16. huhtikuuta 1917 (vanhan ajanlaskun mukaan 3. huhtikuuta) aloittaakseen Venäjällä kommunistisen vallankumouksen. Leninin vastaanottajilleen panssariauton katolta pitämän puheen muistoksi vanhan asemarakennuksen luokse pystytettiin vuonna 1926 kuvanveistäjä Sergei Jevsejevin sekä arkkitehtien Vladimir Štšukon ja Vladimir Hellfreichin suunnittelema muistomerkki. Nykyään se sijaitsee aseman ja Nevan välille toisen maailmansodan jälkeen raivatun aukion keskellä. Asemalaiturille rakennettuun lasipaviljonkiin on asetettu näytteille Leninin Venäjälle lokakuussa 1917 tuoneen junan höyryveturi nro 293, jonka Suomen valtio lahjoitti Neuvostoliitolle vuonna 1957.
Leningradin piirityksen aikana Suomen asema oli ainoa käytössä ollut rautatieasema kaupungin alueella. Ensimmäinen elintarvikejuna saapui sinne  7. helmikuuta 1943. Piiritettyä kaupunkia huoltaneesta elämän tiestä muistuttaa museoveturin viereen vuonna 1973 pystytetty kilometripylväs.
Asemalla oli alkuvuosikymmeninä runsaslukuinen suomalainen henkilökunta.
Aiheesta muualla

Wikimedia Commonsissa on kuvia tai muita tiedostoja aiheesta .
VR:n sivut Suomen asemasta Pietarissa (Arkistoitu – Internet Archive) (vr.fi)
Finlyandsky Railway Station - Saint Petersburg Encyclopaedia
Finlyandsky Railway Station (kuva) - 1920's
Paikallisjunayhteyksien kaavio spbin.ru (venäjäksi)
Suomen asemasta (Arkistoitu – Internet Archive) (venäjäksi) (vokzalinfo.ru)
Aikatauluhaku kaukojunille Suomen asemalta (englanniksi) (poezda.net)
Paikallisjunia Suomen asemalta (venäjäksi) (electrichki.spb.ru)
Pietaria ympäröivän alueen rataverkon kartta ja kattava interaktiivinen kuvagalleria rataosuuksia klikkaamalla (venäjäksi) (railwayz.info)
Ensimmäinen asemarakennus.
Lenin saapui Pietariin keväällä 1917. Tämän kunniaksi Neuvostoliitossa julkaistiin vuonna 1953 asiaa kuvaava postimerkki.
Vuonna 1870 valmistunut asemarakennus, joka purettiin pääosin 1950-luvulla.
Pietarin Suomen asema ilmakuvassa.
Havannankoira

| Havannankoira |
| --- | --- |

Avaintiedot
Alkuperämaa:   Espanja ja  Italia  Kuuba
Määrä:  Suomessa rekisteröity 10 343
Alkuperäinen käyttö:  seurakoira
Nykyinen käyttö:  seurakoira
Elinikä:  14–16 vuotta
Muita nimityksiä:  Havanese, Havaneser, bichon habanero, bichon havanais, bichon havannese, havanna bichon, havanna
FCI-luokitus:  ryhmä 9 Seura- ja kääpiökoirat alaryhmä 1.1 Bichonit #250
Ulkonäkö
Paino:  ihannepainoa ei ole määritelty, yleensä 4–8 kg
Väritys:  Harvoin täysin puhtaanvalkoinen kermanvalkoinen, kultavalkoinen, kellanruskea eri sävyissään (hieman hiilikkoväriä sallitaan), musta, havannanruskea, tupakanruskea ja punertavanruskea. Edellä mainitun väriset laikut ovat sallittuja. Tan-merkit sallittu kaikissa värivivahteissa.
Havannankoira (esp. bichon habanero) on kuubalainen kääpiökoira. Se on Suomen suosituin seura- ja kääpiökoiraryhmän rotu.
Ulkonäkö

Havannankoiran mittasuhteet on määritelty hyvin tarkasti. Rodun ihannesäkäkorkeus on 23–27 cm (sallittu 21–29  cm). Muita tärkeitä mittasuhteita ovat kuonon pituus, joka on sama kuin etäisyys otsapenkereestä niskakyhmyyn. Lisäksi rungon pituuden (lapojen kärjestä istuinluun kärkeen) suhde säkäkorkeuteen on 4:3. Pää on muodoltaan litteä ja leveä, kuono on kapeneva. Pään ja rungon pituuden suhde säästä hännän tyveen mitattuna on 3:7. Silmät ovat melko suuret, muodoltaan mantelimaiset ja väriltään mahdollisimman tummanruskeat. Häntä kiertyy koiran selän päälle.
Ulkonäkö > Karvapeite

Villava ja pehmeä aluskarva on niukka ja puuttuu usein kokonaan. Peitinkarva on hyvin pitkää (täysikasvuisella koiralla 12–18 cm), pehmeää, litteää tai laineikasta ja voi muodostaa kiharaisia suortuvia. Karvaa ei saa näyttelyihin leikata, muotoilla tai trimmata. Kuitenkin kulmakarvoja voidaan hieman lyhentää, etteivät ne peitä silmiä. Turkki vaatii säännöllistä kampausta ja hoitoa.
Hyväksytyt värit ovat kellanruskea eri sävyissään (hieman hiilikkoväriä sallitaan), musta, havannanruskea, valkoinen, tupakanruskea, vaaleanruskea ja punertavanruskea. Edellä mainitun väriset laikut ovat sallittuja. Tan-merkit sallittu kaikissa värivivahteissa.
Luonne ja käyttäytyminen

Luonteeltaan havannankoira on ystävällinen ja leikkisä, jopa ilveilevä. Havannankoira on utelias ja älykäs seurakoira, joka kiintyy syvästi omistajaansa. Poikkeuksellisen valppautensa ansiosta se on helppo kouluttaa varoittamaan vieraista. Elämäniloinen rotu on sopeutuvainen ja viihtyy hyvin niin maalla kuin kaupungissakin, mutta aina on otettava huomioon sen seurallisuus, sillä tämä rotu viihtyy erittäin hyvin ihmisten seurassa. Sukupuolten välillä on käyttäytymiseroja. Naaraat ovat monesti paljon rauhallisempia ja urokset taas villimpiä luonteeltaan.